לא טיפוסי

לא טיפוסי (באנגלית: Atypical) היא סדרת טלוויזיה אמריקאית של שירות הזרמת המדיה נטפליקס מסוגת הדרמה קומית שנוצרה על ידי רוביה ראשיד. הסדרה מתמקדת בחייו של סם גרדנר בן ה-18, הנמצא על הספקטרום האוטיסטי.

הסדרה שודרה לראשונה באוגוסט 2017 וכללה ארבע עונות ו-38 פרקים. העונה הרביעית והאחרונה שודרה ב-2021.

 עלילה 
 עונה 1 
הסיפור הוא על משפחה שבמרכזה סם גרדנר, נער בן 18 מקונטיקט, אוטיסט בתפקוד גבוה. הוא לומד בבית ספר אליו הולכת גם אחותו, ועובד במקביל בחנות למכשירי חשמל שם עובד גם זאהיד חברו הטוב. סם רוצה להתחיל לצאת לדייטים. אביו, דאג, נאבק כדי ליצור קשר עם סם והוא נרגש כשסם ניגש אליו לקבלת ייעוץ. דאג מגלה שסם מאוהב בג'וליה, הפסיכולוגית בת ה-26 של סם. סם מחליט שהוא צריך למצוא "חברה לאימון", ובסיועם של חברו ובני משפחתו הוא מתחיל לגלות את עולם ההיכרויות.

חיי המשפחה סובבים סביב סם - מגבלותיו והצורך לגונן עליו מהסביבה. אך גם לשאר בני המשפחה יש סיפור משלהם. כשסם מפתח עצמאות, אימו, אלזה, נאבקת למצוא חיים וזהות מחוץ להיותה המלווה והמגינה שלו. במהלך יציאה לילית עם חברים, אלזה פוגשת את ברמן בשם ניק ומקיימת עימו רומן קצר. קייסי, אחותו הצעירה של סם, מתפקדת אף היא כמי ששומרת על סם מחוץ לבית. היא אצנית מצטיינת, ואחרי ששברה שיא בריצה לרוחק מציעים לה מלגה לתיכון יוקרתי אך רחוק מהבית. אף על פי שהיא רוצה ללמוד בו, היא מודאגת מההשפעה של הדבר על סם ועל הקשר שלה עם החבר (אוואן). החששות מחריפים כשהיא מגלה כי דאג (האב) נטש את המשפחה שלהם למשך זמן מה לאחר האבחון של סם, ושאלזה מקיימת רומן עם מישהו אחר.

ג'וליה מוצאת בביתה תות מצופה שוקולד שסם השאיר בטעות אחרי ביקורו. היא חושבת שהתות נשמט מחבילה שהחבר שלה נתן למישהי אחרת. היא מאשימה אותו בבגידה, מה שמוביל אותו להיפרד ממנה. אחרי שהוא עוזב את הבית, ג'וליה מגלה שהיא בהיריון ממנו.

 עונה 2 
כאשר דאג מתוודע לפרשת הבגידה של אלזה, הוא לא מאפשר לה לחזור לבית. מאוחר יותר דאג מאפשר לה לחזור, תחת הכללים שהוא קובע, במסגרתם שומר ממנה מרחק. סם, שכבר אינו מורשה לראות את ג'וליה, לא מצליח למצוא מטפל חדש שאתו הוא מרגיש בנוח. יועצת בית הספר, גברת וויטאקר, מעודדת את סם להגיש מועמדות לקולג' ולהצטרף לקבוצת תמיכה בהנחייתה לתלמידים על הספקטרום, אשר מכינה אותם לסיום הלימודים וכניסה לקולג'.

למרות שהיא מרגישה בלתי רצויה בתיכון קלייטון, קייסי מתיידדת עם הקפטן של נבחרת הריצה, איזי, שבהתחלה התנהגה אליה ברשעות. השתיים מפתחות קשר קרוב, שבהמשך נעשה רומנטי. לקראת סוף העונה קייסי מתלבטת בין הקשר שלה, עם אוואן לבין הקשר עם איזי - כשיש לה רגשות כלפי שניהם. סם מתחיל לבטא את השינויים בחייו על ידי רישומם במחברת שלו לעיתים קרובות יותר. לאחר שגברת וויטאקר מגלה את הציורים שלו, היא מעודדת את סם להגיש מועמדות ללימודי איור בקולג' ומתקבל אליה.

 עונה 3 
סם עושה צעדים ראשונים בקבלה לקולג', ובמקביל ביחסים עם פייג'. הוא משתלב בקורס לאומנות אך יש קשיים בקורס לאתיקה שם המרצה מצפה שישתתף ככל סטודנט אחר.

פייג' נבחרת לשאת את נאום סוף השנה, מתקבלת לקולג' שרצתה - אך אינה מצליחה להתמודד עם חיי הסטודנטים בקולג' המרוחק מהבית.

קייסי מלווה את אוואן בביקור אצל אביו. מה שמחזק את הקשר עם אוואן, אך במקביל גם הקשר עם איזי מתהדק.

אלזה ודאג בודקים שוב ושוב את היחסים ביניהם, ובסוף העונה דאג מגיע להחלטה והוא חוזר הבייתה באופן מלא.

ג'וליה מקבלת הצעת נישואין, שבסופה היא מחליטה שבין זוגה אינו מתאים לה.

 עונה 4 
סם עובר לגור עם זאהיד, דבר המלווה במשבר הן אצל הוריו (בעיקר אלזה) והן אצלו. הוא מוצא מטרה חדשה לחייו - נסיעה לאנטארקטיקה, דבר המוביל להרבה התלבטויות וקשיים. דאג תומך בנסיעה, אלזה בתחילה רואה בזה שגיאה, ורק בהמשך מתרצה ועוזרת. הוא נתקל בקשיים שונים, הנסיעה מתבטלת ורק לקראת סוף העונה הוא מוצא פתרון המתאים לו למצב.

פייג' מתקשה למצוא את דרכה בחיים אחרי שעזבה את הקולג'. היא מתפשרת על עבודה במסעדה אך אינה שלמה עם הפשרה שעשתה.

דאג עובר אובדן פתאומי של חבר קרוב. דבר המוביל אותו לרצות לעודד את ילדיו למצות את כישוריהם: הוא דוחף את קייסי למיצוי כישוריה, ותומך בסם הרוצה לנסוע. בסוף העונה הוא מגיע לפתרון הנכון לו מול ילדיו.

קייסי מתמודדת בכמה מישורים: היחסים עם איזי, הזהות המגדרית שלה (נושא שיגיע לפתרון רק בסוף העונה) והמאוויים האקדמיים שלה. היא אצנית מצטיינת ובולטת וציידי כישרונות מחפשים אחריה. היא מתקשה להתמודד בכל המשורים הנפתחים בפניה.

 דמויות 
 דמויות ראשיות 
 סם גרדנר (קיר גילכריסט) – נער בן 18 שנמצא על הספקטרום האוטיסטי. בעל אובססיה לאנטארקטיקה ולפינגווינים.
 אלזה גרדנר (ג'ניפר ג'ייסון לי) – אימם המגוננת של סם וקייסי. עובדת כספרית.
 קייסי גרדנר (ג'ק הייבן) – אחותו הקטנה של סם, המציקה לו בבית ומגנה עליו בבית הספר. אצנית מצטיינת. בזכות יכולותיה כאצנית מתקבלת לתיכון היוקרתי קלייטון.
 דאג גרדנר (מייקל רפפורט) – אביהם של סם וקייסי ובעלה של אלזה, עובד כפרמדיק. עובר תהליך התחברות לסם.

 דמויות משניות 
 אוואן צ'אפין (גרהאם רוג'רס) - בתחילת הסדרה החבר של קייסי אך בהמשך ביוזמתה הם נפרדים.
ג'וליה סאסאקי (איימי אוקודה) - המורה לכישורים חברתיים של סם. המלווה את סם ברמה מקצועית ואישית. בהמשך סם מתאהב בה והדבר מביא לפיצוץ הקשר ביניהם.
 זאהיד (ניק דודאני) - החבר הטוב ביותר של סם, עובד אתו בחנות למוצרי חשמל ואלקטרוניקה. מתעסק באובססיביות בנשים ובמין.
 פייג' הרדאווי (ג'נה בויד) - ה-"חברה לאימון" של סם, מאוהבת בו ורואה בו את הדברים החיוביים, מדברת הרבה.
איזי (פיבל סטיוארט) (עונה 2 ואילך) - בת זוגה של קייסי מתיכון קלייטון, שהקשר ביניהן מביא לפירוק הקשר של קייסי ואוואן.
נייט (גראהם פיליפס) - בן הזוג לשעבר של איזי.
פרופסור ג'אד (שרה גילברט) - המורה של סם לאתיקה באוניברסיטת דנטון (עונה 3 ואילך).

 פרקים 
 סקירה 
עונהפרקיםשידור בכורה1811 באוגוסט 20172107 בספטמבר 20183101 בנובמבר 20194109 ביולי 2021
עונה 1 (2017)
מספר הפרק
(בסדרה)מספר הפרק
(בעונה) שם הפרק11 אנטארקטיקה2 2נקבה אנושית 33ג'וליה אומרת44ריח נחמד ונייטרלי55 זה הסווטשרט שלי66רכבת ה-ז' לעיר הזקפה77 איבדתי את מיטבול המסכן שלי88הסגולות המשככות של השלג

עונה 2 (2018)
מספר הפרק
(בסדרה)מספר הפרק
(בעונה) שם הפרק91 סחוט!10 2לצפות במצלמת הפינגווין ולהירגע 113הילד והאריה124מכנסיים על האש135 הביצה בוקעת146במאורת הדרקון157 עשן168לחיות בזווית179טקס-טעים1810כללי ההישרדות של ארנסט שקלטון

עונה 3 (2019)
מספר הפרק
(בסדרה)מספר הפרק
(בעונה) שם הפרק191 תוכניות באוויר20 2״סתם סאם״ 213גלולות קוקאין ובשר פוני224י.פ.ר.ר.ג235 רק טוויד246מהות הפינגווין257 התכווצות268פייג׳ הלוחמת בדרכים279סאם יוצא לטיול2810מחפשים את שוגרמן

 עונה 4 (2021) 
מספר הפרק
(בסדרה)מספר הפרק
(בעונה) שם הפרק291 ציפור קסומה #130 2מומחה לפינגווינים 313את אומרת שאת רוצה מהפכה324קשה יש רק במחמצת335 חלומות מתים346האם בריאותך תקינה?357 לתעל את החתול368ציפור קסומה #2379מסיבת פרידה3810קינוח באוליב גרדן

 פרסים ומועמדויות 
שנהפרסקטגוריהמועמדיםתוצאהRef2018פרס סטלייטסדרה קומדיה או מחזמר הטובה ביותרלא טיפוסי2018פרס פיבודיבידורלא טיפוסי

 קישורים חיצוניים 


 הערות שוליים 

קטגוריה:דרמות קומיות אמריקאיות
קטגוריה:אוטיזם בטלוויזיה
קטגוריה:נטפליקס: תוכניות וסדרות
קטגוריה:סדרות נעורים אמריקאיות
קטגוריה:סדרות טלוויזיה על משפחות
קטגוריה:קומדיות שחורות
קטגוריה:סדרות טלוויזיה אמריקאיות שעלו לשידור בשנת 2017